wickkiey/tamil-wikipedia-markdown huggingface dataset:
# நேஷர் ராம்லா ஹோமோ


**நேஷர் ராம்லா ஹோமோ** (*Nesher Ramla Homo*) குழு என்பது நவீன இஸ்ரேலில் நடு ப்ளீஸ்டோசீனின் காலத்தில் வாழ்ந்த தொன்மையான மனித இனங்களில் அற்றுவிட்ட இன மக்கள் ஆவர். 2010 ஆம் ஆண்டில், நேஷர் ராம்லாவில் தொல்லியல் அகழ்வாராய்ச்சியில் கருவித் தொழிலின் எச்சங்கள் கண்டுபிடிக்கப்பட்டன. 2021 ஆம் ஆண்டில், முதல் அகழ்வாராய்ச்சியின் போது கண்டுபிடிக்கப்பட்ட எச்சங்களிலிருந்து *நேஷர் ராம்லா ஹோமோ* என்னும் ஆதிமனித இனம் அடையாளம் காணப்பட்டது.  

## வகைபிரித்தல்
அருகில் உள்ள சீமைக்காரை தொழிற்சாலைக்காக சுண்ணாம்புக் கரடில் அகழ்ந்ததைத் தொடர்ந்து நேஷர் ராம்லா தளம் கண்டுபிடிக்கப்பட்டது. இந்த தளம் 2010–2011 க்கு இடையில் தொல்லியல் ஆராய்ச்சியாளர்களால் அகழப்பட்டது. டி. ஃப்ரீசெம், ஒய். ஜைட்னர், ஆர். ஷாஹாக்-கிராஸ் ஆகியோரால் அறிவிக்கப்பட்ட நடு பழைய கற்காலத்திலிருந்து தொல்பொருள் கிடைத்தன. அகழ்வாராய்ச்சியின் போது லித்திக் தொழிற்துறையின் சான்றுகள் கண்டுபிடிக்கப்பட்டன. தளத்தில் கிடைத்த பொருட்களில் செதிற்கல் கருவிகள் போன்றவை கண்டெடுக்கபட்டன.  

2021 ஆம் ஆண்டில் மானுடவியலாளர் இஸ்ரேல் ஹெர்ஷ்கோவிட்ஸ் தலைமையில் மேற்கொள்ளப்பட்ட அகழ்வாய்வுகளில் ஒரு மண்டையோட்டின் ஐந்து துண்டுகள், கிட்டத்தட்ட முழுமையான ஒரு கீழ் தாடைத் துண்டு கண்டுபிடிக்கப்பட்டது. எஞ்சியவை நடு ப்ளீஸ்டோசீனின் 140-120 கியா வரை காலம் பழமையானதாக கணிக்கப்பட்டன.  

நியண்டர்டால்தால் மனிதர் கிழக்காசியாவில் வாழ்ந்த காலத்திலேயே இங்கு வாழ்ந்த தனி மக்கள் இனத்தில் எஞ்சி பிழைத்தவர்களாக இருக்கலாம் என்று ஹெர்ஷ்கோவிட்ஸ் ஊகித்தார். ஹார்வர்ட் பல்கலைக்கழகத்தின் பிலிப் ரைட்மைர் இந்த கண்டுபிடிப்புகளுடன் உடன்படவில்லை. அதற்கு பதிலாக, மண்டை ஓடு ஆரம்பகால நியண்டர்டால்களில் வகைப்படுத்தப்பட வேண்டும் என்று கருதினார். நியாண்டர் மக்கள் ஐரோப்பாவிலிருந்து இப்பகுதிக்கு குடிபெயர்ந்திருப்பதற்கான சாத்தியக்கூறுகள் குறித்தும் ரைட்மைர் விவாதித்தார்.  

## பொருட்கள்

6,000 க்கும் மேற்பட்ட கற் கருவிகள் இந்த இடத்தில் அகழப்பட்டன. *நேஷெர்தாம் மற்றும் ஹோமோ சேபியன்களிடையே* முன்னர் அறியப்பட்ட கல் கருவி உற்பத்தி தொழில்நுட்பங்களில் நேஷர் ராம்லா *ஹோமோ* மக்கள் தேர்ச்சி பெற்றிருந்தனர். ஜெய்ட்னர் தலைமையிலான குழு இந்த கருவித் தொழிலானது நேஷர் ராம்லா மக்களுக்கும் *ஹோமோ சேபியன்ஸ்* மக்களுக்கும் இடையிலான கலாச்சார தொடர்புகளுக்கு சான்றாக இருப்பதாக விளக்கியது.
# சீ. இரங்கசுவாமி ஐயங்கார்


**சீனிவாச ராகவையங்கார் ரங்கசுவாமி ஐயங்கார்** (*Srinivasa Raghavaiyangar Rangaswami Iyengar*) (6 ஜனவரி 1887 - 23 அக்டோபர் 1926) ஓர் இந்திய வழக்கறிஞரும் பத்திரிகையாளருமான இவர் 1923 முதல் 1926 ஆம் ஆண்டு தான் இறக்கும் வரை தி இந்துவின் ஆசிரியராகப் பணியாற்றினார். இவர், சே. சீனிவாச ராகவையங்காரின் மகனும், எஸ். கஸ்தூரி ரங்க ஐயங்காரின் மருமகனும் ஆவார்.  

## ஆரம்பகால வாழ்க்கையும் கல்வியும்

இரங்கசாமி, ஒரு அரசு ஊழியரான சே. சீனிவாச ராகவையங்காருக்கு ஜனவரி 6, 1887 அன்று பிறந்தார். இராகவையங்கார் சென்னை மாகாணத்தில் பதிவுத் துறையில் தலைமை ஆய்வாளராகவும் பின்னர் வடோதராவின் திவானாகவும் பணியாற்றினார். இவர், தனது தந்தைக்கு நான்காவது மகன். கஸ்தூரி அண்ட் சன்ஸ் என்ற நிறுவனத்தை நிறுவிய பத்திரிகையாளர் எஸ். கஸ்தூரி ரங்க ஐயங்கார் இவரது சிறிய தந்தையாவார்.  

இரங்கசுவாமி தனது பதினாறு வயதில் 1903 இல் மெட்ரிகுலேசன் முடித்து பின்னர் சட்டத்தில் பட்டம் பெற்றார். சிறிது காலம் வழக்கறிஞராகப் பயிற்சி பெற்ற பிறகு, 1910இல் இந்துவில் உதவி ஆசிரியராக சேர்ந்தார்.  

## தொழில்
முதல் உலகப் போரின் போர்களைப் பற்றிய தனது கட்டுரைகளின் மூலம் வெளிச்சத்திற்குக் கொண்டு வந்தார். 1910களின் இறுதியில், மிகவும் தீவிரமாக, பிரித்தானிய நிர்வாகங்களையும் அவர்களது விசுவாசிகளையும் குறிவைக்கத் தொடங்கினார். குறிப்பாக வ. ச. சீனிவாச சாஸ்திரியை "பிரித்தானிய அரசாங்கத்தின் செல்ல ஆட்டுக்குட்டி" என்று விவரித்தார். அதே நேரத்தில் இவர் மகாத்மா காந்தியையும் கடுமையாக விமர்சித்தார்.  

1923 இல் கஸ்தூரி ரங்க ஐயங்கார் இறந்ததைத் தொடர்ந்து, கஸ்தூரி சீனிவாசன் இந்துவின் நிர்வாக இயக்குநராகவும் இவர் அதன் ஆசிரியராகவும் பொறுப்பேற்று அக்டோபர் 1926 வரை பணியாற்றினார்.  

## இறப்பு
இவர், 1926 அக்டோபர் 23 அன்று பெயர் தெரியாத நோயால் இறந்தார். இந்துவின் ஆசிரியராக எ. இரங்கசுவாமி ஐயங்கார் பொறுப்பேற்கும் வரை நிர்வாக இயக்குநர் கஸ்தூரி சீனிவாசன் 1926 முதல் 1928 வரை ஆசிரியராகப் பணியாற்றினார்.  

## இதையும் காண்க

- எ. இரங்கசுவாமி ஐயங்கார்
- சௌ. பார்த்தசாரதி
- கஸ்தூரி பாலாஜி
- கோ. நரசிம்மன்
- கோபாலன் கஸ்தூரி
- க. கோபாலன்
- மு. வீரராகாவாச்சாரியார்
- எஸ். கஸ்தூரி ரங்க ஐயங்கார்
- சீ. இரங்கராஜன்
- கஸ்தூரி சீனிவாசன்
# அபுல் கலாம் கஸ்மி

**அபுல் கலாம் கஸ்மி** (Abul Kalam Qasmi) (20 டிசம்பர் 1950 - 8 சூலை 2021) அலிகார் முஸ்லீம் பல்கலைக்கழகத்தில் கலைப்புலத்தின் துறைத்தலைவராகப் பணியாற்றிய உருது மொழியில் புலமை கொண்ட அறிஞர், விமர்சகர் மற்றும் கவிஞர் ஆவார். இவர் *தெஹ்ஸீப்-உல்-அக்லக்கின்* *ஆசிரியராகவும், தி கிரிட்டிசிசம் ஆப் பொயட்ரி* போன்ற புத்தகங்களை எழுதியுள்ளார். அவர் இ. எம். பிராஸ்டரின் *ஆஸ்பெக்ட்ஸ் ஆப் தி நாவல்* என்ற நூலை உருது மொழியில் *நாவல் கா `ஃபன்* என்ற பெயரில் *மொழிபெயர்த்தார்* . இவருக்கு 2009 ஆம் ஆண்டில் சாகித்திய அகாதமி விருது வழங்கப்பட்டது.  

இவர் தாருல் உலூம் தேவ்பந்த், ஜாமியா மில்லியா இஸ்லாமியா மற்றும் அலிகார் முஸ்லிம் பல்கலைக்கழகத்தின் பழைய மாணவராக இருந்தார். 1996 மற்றும் 1999 ஆகிய ஆண்டுகளுக்கு இடையில் அலிகார் முஸ்லிம் பல்கலைக்கழகத்தின் உருதுத் துறையின் தலைமைப் பேராசிரியராகப் பணியாற்றினார். இவர் உருது விமர்சனத்தின் முக்கிய தூணாக கருதப்பட்டார்.  

## சுயசரிதை
அபுல் கலாம் கஸ்மி 1950 டிசம்பர் 20 அன்று பீகார் தர்பங்காவில் பிறந்தார். இவர் மதரஸா காசிம் அல்-உலும் ஹுசைனியாவில் தனது தொடக்கக் கல்வியைப் பற்றார். இவர் டார்ஸ்-இ-நிஜாமிலிருந்து டாருல் உலூம் தேவ்பந்த் பல்கலைக்கழகத்தில் 1967 ஆம் ஆண்டில் பட்டம் பெற்றார். இவர் ஜாமியா மில்லியா இஸ்லாமியாவில் தனது புதுமுக வகுப்பை மேற்கொண்டார். இவர் முறையே 1973 மற்றும் 1975 ஆம் ஆண்டுகளில் அலிகார் முஸ்லீம் பல்கலைக்கழகத்தில் இளங்கலை மற்றும் முதுகலைப் பட்டங்களைப் பெற்றார்.
# ஸ்டீவ் கேரல்



**ஸ்டீவன் ஜான் கேரல்** (பிறப்பு: 16 ஆகஸ்ட் 1962) என்பவர் ஒரு அமெரிக்க நாட்டு நடிகர், நகைச்சுவையாளர், திரைப்பட எழுத்தாளர், தயாரிப்பாளர் மற்றும் இயக்குநர் ஆவார். இவர் என்.பி.சி தொலைக்காட்சியில் ஒளிபரப்பான தி ஆபீஸ் (2005-2011, 2013) என்ற தொடரில் மைக்கேல் இசுகாட்டாக நடித்தார், அதில் அவர் அவ்வப்போது தயாரிப்பாளர், எழுத்தாளர் மற்றும் இயக்குனராகவும் பணியாற்றியுள்ளார்.  

கேரல் சிறந்த நடிகருக்கான கோல்டன் குளோப் விருது, தி ஆபீஸ் தொடரில் அவரின் நடிப்பிற்காக வழங்கப்பட்டது. அத்துடன் லைஃப் பத்திரிகையால் "அமெரிக்காவின் வேடிக்கையான மனிதர்" என்று அங்கீகரிக்கப்பட்டார்.  

இவர் நடிப்பில் 2014 ஆம் ஆண்டில், வெளியான 'பாக்ஸ்கட்சேர்' என்ற திரைப்படம் இவரின் நடிப்புத்திறனுக்கு மீண்டும் ஒரு அங்கீகாரம் கொடுத்தது. அத்துடன் சிறந்த நடிகருக்கான அகாதமி விருது, கோல்டன் குளோப் விருது போன்ற விருதுகளில் பரிந்துரை செய்யப்பட்டது. அதை தொடர்ந்து லிட்டில் மிஸ் சன்ஷைன் (2006), தி பிக் ஷார்ட் (2015), கஃபே சொசைட்டி (2016) போன்ற பல திரைப்படங்களில் நடித்துள்ளார்.
# பழைய ஜும்மா பள்ளி, கீழக்கரை

**பழைய ஜும்மா பள்ளி** (<span>பழைய குத்பா பள்ளி)</span> அல்லது **மீன் கடை பள்ளி** கீழக்கரை, தமிழ்நாடு, இந்தியா<nowiki/>வில் உள்ள ஒரு பள்ளிவாசல் ஆகும். இது கி.பி 628-630 ஆம் ஆண்டில் கட்டப்பட்டது, இது உலகின் பழமையான மசூதிகளில் ஒன்றாக கருதப்படுகிறது, மேலும் கேரளாவின் கொடுங்கல்லூரில் உள்ள சேரமான் ஜும்மா பள்ளிவாசல் மற்றும் குஜராத்தின் கோகாவில் உள்ள பார்வாடா மசூதி , இந்தியாவின் முதல் மசூதி . இது 1000 ஆண்டுகளுக்கும் மேலான இஸ்லாமிய பாரம்பரியத்தைக் கொண்டுள்ளது. இது இஸ்லாமிய கலாச்சாரத்திற்கு பெயர் பெற்ற தென்னிந்திய மாநிலமான தமிழ்நாட்டின் பழங்கால துறைமுக நகரமான கீழக்கரையில் அமைந்துள்ளது. இது கி.பி 628–630 இல் கட்டப்பட்டது மற்றும் 1036 இல் மீண்டும் கட்டப்பட்டது. இந்த மசூதி நகரத்தில் உள்ள மற்றவர்களுடன் திராவிட இஸ்லாம் கட்டிடக்கலைக்கு மிகச் சிறந்த எடுத்துக்காட்டாகும்.  

## வரலாறு மற்றும் கட்டுமானம்
பாண்டிய இராச்சியத்தில் இஸ்லாமியத்திற்கு முந்தைய காலத்தின் யேமன் வணிகர்கள் மற்றும் வர்த்தக குடியேற்றவாசிகளால் கட்டப்பட்டது, முஹம்மது நபியின் காலத்தில் யேமனின் ஆளுநரான பாதன் (பசன் இப்னு சாசன்) உத்தரவிட்டார், கி.பி 625–628 இல் அவர்கள் காவத் இரண்டாம் காலத்தில் இஸ்லாத்தை ஏற்றுக்கொண்ட பிறகு இரண்டாம் கோஸ்ராவின் மகன் (பெர்சியாவின் ராஜா). இந்த மசூதி 11 ஆம் நூற்றாண்டில் சாஹித் போருக்குப் பிறகு மீண்டும் கட்டப்பட்டது. இது இந்தியாவின் பழமையான மசூதிகளில் ஒன்றாகும். பஸான் இப்னு சாசன், தமீம் இப்னு சயீத் அல் அன்சாரி, இப்னு பதுடா, நாகூர் அப்துல் கதிர், எர்வாடி இப்ராஹிம் சாஹிப், ஒட்டோமான் முராட்டின் சுல்தான் மற்றும் பிற பிரபல இஸ்லாமிய அறிஞர்கள் மசூதியை பார்வையிட்டனர் மற்றும் Mj அருண் என்கிற இப்னு பட்டுடா தனது பயணக் குறிப்புகளில் "அங்குள்ள மக்கள் வாழ்ந்தாலும் அவர்கள் வாழ்ந்தனர் அரபு தேசத்தில் இருந்தன ".  

## அமைப்பு
இந்த மசூதி வெளியில் இருந்தும் உள்ளே இருந்தும் ஒரு கோயில் போல் தோன்றுகிறது, ஆனால் தூண்கள் அல்லது சுவர்களில் எந்த சிலை செதுக்கலும் இல்லை. பிரார்த்தனையின் திசையை அடையாளம் காண அனைத்து மசூதிகளைப் போல சுவரில் மிஹ்ராப் உள்ளது, இது ஒரு மசூதி என்பதற்கான ஒரே சான்று. மசூதியின் சுவர்களின் மேற்பரப்பில் விரிவான செதுக்கல்கள் உள்ளன, மேலும் மசூதியின் 'பல்லவாசலில்' உயர்ந்த கற்றைகளும் உள்ளன. இந்த மசூதி ஒரு தமிழ் கட்டடக்கலை தோற்றத்தைக் கொண்டுள்ளது, இது ஒரு தனித்துவமான கட்டடக்கலை வடிவத்தைக் குறிக்கிறது.  

## படங்கள்

## இவற்றையும் காண்க

- கீழக்கரை
- கீழக்கரையில் இஸ்லாம்
- அர்வி
- பசன் இப்னு சாசன்
- இந்தியாவில் மசூதிகளின் பட்டியல்
- உலகின் பழமையான மசூதிகளின் பட்டியல்
# சத்யசிவா


**சத்யசிவா** (*Sathyasiva*) என்பவர் ஒரு இந்திய திரைப்பட இயக்குநர் ஆவார், இவர் குறிப்பாக தமிழ் படங்களில் பணியாற்றியுள்ளார். *கழுகு* (2012) படத்தின் மூலம் அறிமுகமான இவர், *சிவப்பு* (2015). *சவாலே சமாளி* (2015) *கழுகு 2* (2018) ஆகிய படங்களை இயக்கியுள்ளார்.  

## தொழில்
சத்யசிவா இயக்குநராக அறிமுகமான *கழுகு* (2012) படமானது மலைப் பாறை உச்சியிலிருந்து குதித்து தற்கொலை பாதிக்கப்பட்டவர்களின் உடல்கள் மீட்பவன் குறித்த ஒரு கதை ஆகும். அப்படத்தில் கிருஷ்ணா, பிந்து மாதவி ஆகியோர் முன்னணி பாத்திரத்தில் நடித்தனர். படம் வெளியானதும் கலவையான விமர்சனங்களைப் பெற்றது. சிஃபி.காம் இன் விமர்சகர் ஒருவர் கூறுகையில், *கழுகு* ஒரு "யதார்த்தமான காதல் பரபரப்பூட்டும் திரைப்படம், அது உங்கள் கவனத்தை ஈர்க்கும். அதன் கதாபாத்திரங்களிலிருந்து நம்பகமான நகம் கடிக்கவைக்கும் திரைக்கதை, புதிய களத்தில் இது ஈர்க்கக்கூடிய ஒரு படமாக அமைகிறது ". *தி டைம்ஸ் ஆஃப் இந்தியா* 5 இல் 3.5 மதிப்பெண்ணைக் கொடுத்தது, மேலும் அது "தொடக்கத்திலிருந்து முடிவுவைர படம் ஈர்த்து வைக்கிறது" என்று கூறியது. அதேபோல், *தி இந்து* பத்திரிகையின் மாலதி ரங்கராஜம் எழுதுகயில்: "இளம் திரைப்படப் படைப்பாளிகள் ஒரே மாதிரியான விஷயங்களைத் தெளிவாகத் தெரிந்து கொள்வது நம்பிக்கையைத் தருகிறது. எஸ். சத்தியசிவா இந்த வகையில் சமீபத்தியவர்". இயக்குநர் சத்யசிவா "கவனிக்க வேண்டிய இயக்குநர்" என்று விமர்சகர் மேலும் குறிப்பிட்டார்.  

*கழுகு* வெளியானதைத் தொடர்ந்து, சத்யசிவா உடனடியாக தனது அடுத்த படமாக 2012 ஏப்ரலில் *அந்தி மழை மேகம்* படத்தின் பணிகளைத் துவக்கினார், அது தமிழ்நாட்டில் கட்டுமானத் தொழிலாளர்களாக பணிபுரியும் இலங்கை அகதிகளின் வாழ்க்கையை சுற்றிவரும் கதையாகும். பின்னர் அந்த படத்துக்கு சிவப்பு (2015) என பெயரை மாற்றினார். காதல், கோபம், வறுமை, வன்முறை, கம்யூனிசம் ஆகிய கருப்பொருள்களையும் இந்த பெயர் குறிக்கிறது என்பதை வெளிப்படுத்தினார் இயக்குநர். 2012 ஆகத்தில் தயாரிப்பு பணிகள் தொடங்கின, தெலுங்கு நடிகர் நவீன் சந்திரா மற்றும் ரூபா மஞ்சாரி ஆகியோர் முன்னணி கதாபாத்திரங்களில் நடிக்கத் தேர்வு செய்யப்பட்டனர், ஆனால் சில காரணங்களினால் ஏற்பட்ட தாமதங்களினால் படமானது 2015 அக்டோபரில் தான் திரையரங்கில் வெளியானது, அது இவரது மூன்றாவது படமாக ஆனது.. மது அம்பாட்டின் ஒளிப்பதிவோடு நடிகர்களின் நடிப்பையும் விமர்சகர்கள் பாராட்டினர், படம் சராசரி விமர்சனங்களைப் பெற்றது.  

*சிவப்பு* படம் சிக்கலில் இருந்த காலகட்டத்தில் சத்யசிவா விக்ரம் பிரபு, நஸ்ரியா நசீம், ராஜ்கிரண் ஆகியோர் முன்னணி வேடங்களில் நடிக்கும் *தலபாக்கட்டி* என்ற படத்தின் முன் தயாரிப்பு பணிகளைத் தொடங்கினார். அது மலையாளத் திரைப்படமான *உஸ்தாத் ஹோட்டலின்* மறுஆக்கம் ஆகும். இந்த படத்தின் பணிகள் 2013 இன் பிற்பகுதியில் துவக்கப்பட்டன என்றாலும் பின்னர் கைவிடப்பட்டது. சத்தியசிவா பின்னர் அசோக் செல்வன் மற்றும் பிந்து மாதவி நடிக்க *சவாலே சமாளி* (2015) என்ற நகைச்சுவைத் திரைப்படத்தை உருவாக்கினார். படம் கலவையான விமர்சனங்களைப் பெற்றது. ஆனால் வணிக ரீதியாக மோசமாக தோல்வியுற்றது. சத்தியசிவா தற்போது ஜீவாவுடன் 1942 ஆம் ஆண்டை பின்னணியாக கொண்ட பெயரிடப்படாத ஒரு போர் படத்தில் பணியாற்றி வருகிறார்.  

## திரைப்படவியல்
| 2012 | *கழுகு* |  |
| --- | --- | --- |
| 2015 | *சவாளே சமாளி* |  |
| *சிவப்பு* |  |  |
| 2019 | *கழுகு 2* |  |
| 2020 | *மடை திறந்து* |  |
| 2021 | *பெல் பாட்டம் (தமிழ்)* | } |
# சுர்சித்து சிங் நர்வால்



**சுர்சித்து சிங் நர்வால்** (*Surjeet Singh Narwal*)(பிறப்பு 10 ஆகஸ்ட் 1990) என்பவர் இந்திய சடுகுடு விளையாட்டு வீரர் ஆவார். 1990 ஆம் ஆண்டு ஆகத்து மாதம் 10 ஆம் தேதி இந்தியாவின் அரியானா மாநிலத்தில் இவர் பிறந்தார். இவர் இஞ்சியோனில் 2014ஆம் ஆண்டு நடைபெற்ற ஆசிய விளையாட்டுப் போட்டியில் தங்கப்பதக்கம் வென்ற இந்திய சடுகுடு அணியில் ஓர் வீரராக இருந்தார். தற்போது இவர் புனேரி பால்தான் அணியின் தலைவராக உள்ளார்.
# பச்பத்ரா ஏரி



**பச்பத்ரா ஏரி** (*Pachpadra Lake*) இந்தியாவின் இராசத்தான் மாநிலத்தின் பார்மேர் மாவட்டத்தில் பச்பத்ரா என்ற கிராமத்தில் உள்ளது. 25 சதுர கிலோமீட்டர் பரப்பளவில் காணப்படும் உப்புநீர் ஏரியான இதில் உள்ள தண்ணீர் 98 சதவீதம் சோடியம் குளோரைடைக் கொண்டுள்ளது. உயர் தரமான உப்பு இங்கு தயாரிக்கப்படுகிறது என்பதைத் தவிர இந்த ஏரி ஒரு பிரபலமான சுற்றுலாத் தலமாகவும், நகரத்தில் அதிகம் பார்வையிடப்படும் இடமாகவும் உள்ளது சாம்பர் உப்பு ஏரிக்கு அடுத்தபடியாக நாட்டின் உப்பு தேவைக்கு பச்பத்ரா ஏரி பங்களிக்கிறது.
# 2014 ஆசிய விளையாட்டுப் போட்டிகளில் சடுகுடு

**2014 ஆசிய விளையாட்டுப் போட்டிகளில்** **சடுகுடு** (Kabaddi at the 2014 Asian Gamesதென் கொரியாவின் இஞ்சியோனில் உள்ள சாங்டோ குளோபல் பல்கலைக்கழக ஜிம்னாசியத்தில் செப்டம்பர் 28 முதல் அக்டோபர் 3 வரை நடைபெற்றது. இந்தியாவின் ஆண்கள் மற்றும் பெண்கள் அணிகள் இரண்டும் இறுதிப் போட்டியில் ஈரானின் அந்தந்த அணிகளை எதிர்கொண்டு தோற்கடித்து, தங்கப் பதக்கத்தினைப் பெற்றன. அதே நேரத்தில் ஈரானின் அணிகள் வெள்ளிப் பதக்கத்தினை வென்றது. தென் கொரியா மற்றும் பாக்கித்தான் ஆகிய நாடுகளின் ஆண்கள் அணி வெண்கலத்தையும், வங்கதேசம் மற்றும் தாய்லாந்தின் பெண்கள் அணிகள் அரையிறுதி தோல்விகளுக்குப் பின் வெண்கல பதக்கத்தை வென்றன.  

## அட்டவணை
| ஆண்கள் | பி | பி | பி | பி | ½ | எஃப் |  |
| --- | --- | --- | --- | --- | --- | --- | --- |
| பெண்கள் | பி | பி | பி | பி | ½ | எஃப் | } |

## பதக்கம் வென்றவர்கள்
| ஆண்கள் | ஜஸ்வீர் சிங்

அனுப் குமார்

மஞ்சீத் சில்லர்

அஜய் தாக்கூர்

ராகேஷ் குமார்

குர்பிரீத் சிங்

நவ்னீத் கவுதம்

சுர்ஜீத் குமார்

பர்வீன் குமார்

நிதின் மடனே

சுர்ஜீத் சிங் நர்வால்

ராஜகுரு சுப்பிரமணியன் | பாஸல் அட்ராச்சலி

மேராஜ் ஷேக்

மெஹதி மவுசவி

ஹாடி ஓஷ்டோரக்

கோலம் அப்பாஸ் கோரூக்கி

ஃபர்ஹாத் ரஹிமி

முகமது மாக்சவுத்லூ

மீசம் அப்பாஸி

ஹாடி தாஜிக்

ரேஸா கமாலி மொகதாம்

அபோல்பஸ்ல் மாக்சவுட்லூ

மீசம் கஜார் | கிம் கி-டோங்

இயோம் டே டியோக்

பார்க் ஹியூன்-இல்

லீ ஜாங்-குன்

ஹாங் டோங்-ஜூ

யூக் சாங்-நிமிடம்

அஹ்ன் ஹ்வான்-ஜி

ஜங் குவாங்-சூ

கிம் சியோங்-ரியோல்

சியோ டே-ஹோ

கிம் கியுங்-டே

ஹியோ யூன்-சான் |
| --- | --- | --- | --- |
| நசீர் அலி

முஹம்மது காஷிஃப்

அதிஃப் வாகீத்

வாஜித் அலி

வசீம் சஜ்ஜாத்

இப்ரார் உசேன்

முஹம்மது ரிஸ்வான்

அகீல் ஹாசன்

முஹம்மது நிசார்

முஹம்மது ஷாபாஸ் அன்வர்

ஷபீர் அகமது

ஹசன் அலி |  |  |  |
| பெண்கள் | கவிதா

கவிதா தேவி

வி.தேஜஸ்வினி பாய்

அபிலாஷா மத்ரே

பூஜா தாக்கூர்

பிரியங்கா

அனிதா மாவி

லக்ஷ்மன் சிங் ஜெயந்தி

சுமித்ரா சர்மா

மமதா பூஜாரி

சுஷ்மிதா பவார்

கிஷோர் திலீப் ஷிண்டே | சலீமே அப்துல்லாபக்ஷ்

ஸஹ்ரா மசவுமபாடி

மார்ஸி எஷ்கி

மாலிஹே மிரி

செடிகே ஜஃபாரி

கசல் கலாஜ்

ஃபரிதே ஸரிஃப்டூஸ்ட்

மொஜ்கன் ஸாரே

ஹெங்காமே போர்கானி

சஹார் இலத்

சைதே ஜஃபாரி

தஹெரே திர்கர் | அலிசா லிம்சாம்ரன்

நம்ஃபோன் காங்க்கீரி

சோன்லாடா சைப்ரபன்

கமோன்டிப் சுவஞ்சனா

அலிசா தொங்சூக்

சாய் ஜெய்ம்ஜாரோன்

அட்சாரா புவாங்கர்ன்

நுச்சனார்ட் மைவான்

நுண்டரத் நுண்டகிட்கோசன்

ரத்தனா ருயாங்க்கோட்

வட்டகன் கம்மச்சோட்

நளீரத் கெட்சரோ |
| ஷாஹனாஸ் பர்வின் மாலேகா

காசி ஷாஹின் அரா

ஷர்மின் சுல்தானா ரிமா

ஃபர்சானா அக்தர் பேபி

பாத்திமா அக்தர் பாலி

ஜூனி சக்மா

ஷிலா அக்தர்

ரூபாலி அக்தர்

சுமா அக்தர்

மிதா கதுன்

துக்துகி அக்தர்

அஸ்மிரா கதுன் டோலா | } |  |  |

## பதக்க அட்டவணை
# நந்தன் சார் ஏரி



**நந்தன் சார் ஏரி (Nandan Sar Lake)** இந்தியாவின் சம்மு காசுமீர் மாநிலத்தில் அமைந்துள்ளது. முட்டை வடிவத்தில் உள்ள இது அல்பைன் ஏரி எனப்படும் பனிநிலை ஏரி வகையாகும். சம்மு காசுமீரின் பிர் பஞ்சால் மலைத்தொடரில் கடல் மட்டத்திலிருந்து சுமார் 3500 மீட்டர் உயரத்தில் நந்தன் சார் ஏரி அமைந்துள்ளது. பூஞ்ச் மாவட்டத்தில் அதிகபட்சமாக 1 கிலோமீட்டருக்கும் அதிகமான நீளமுள்ள இந்த ஏரி அடர் நீல நிறத்திற்கு புகழ் பெற்றது. ஏரியின் நீர் யாதி மார்க் நுல்லாவிலிருந்து தொடங்கி ஓடி காசுமீர் பள்ளத்தாக்கில் பாய்கிறது.  

நந்தன் சார் ஏரியைப் பார்வையிடத் திட்டமிடும் பயணிகள் முதலில் கடல் மட்டத்திலிருந்து 3300 மீட்டர் உயரத்திலுள்ள அகல் தர்சினியின் சரிவில் ஏறி பின்னர் காசுமீர் நீர்நிலைக்கு இறங்க வேண்டும்.
# உரோமலியன்


## சிற்றினங்கள்
தற்போது இந்தப் பேரினத்தின் கீழ் ஏழு சிற்றினங்கள் உள்ளன:  

- *உரோமலியன் ஆண்டெனாரியம்* <small>ஸ்டிம்ப்சன், 1856</small>
- *உரோமலியன் கிளைநேரி* <small>ரத்பன்</small> <small>, 1926</small>
- *உரோமலியன் கிப்போசுலம்* <small>டி ஹான், 1833</small>
- *உரோமலியன் ஜோர்டானி* <small>ராத்பன்</small> <small>, 1900</small>
- *உரோமலியன் லுசோனென்சு* <small>சாகாய் 1983</small>
- *உரோமலியன் நாடென்ஸ்* <small>சாகாய், 1969</small>
- *உரோமலியன் பாலியோடன்* <small>போப்பிக்</small> <small>, 1836</small>
# இலீலாவதியின் பெண்கள்



**இலீலாவதியின் பெண்கள்** (Lilavati's Daughters) இந்தியாவின் பெண் விஞ்ஞானிகள் பற்றிய வாழ்க்கை வரலாற்று கட்டுரைகளின் தொகுப்பாகும். கிட்டத்தட்ட நூறு பெண் அறிவியலாளர்கள் இத்தொகுப்பில் இடம்பிடித்துள்ளனர். பெங்களுரில் உள்ள இந்திய அறிவியல் நிறுவனம் 2008 ஆம் ஆண்டு இத்தொகுப்பை வெளியிட்டது.  
புத்தகத்தை ரோகிணி காத்போல் மற்றும் ராம் ராமசாமி ஆகியோர் தொகுத்தனர். விமர்சனங்கள் தி இந்து, நேச்சர் மற்றும் சி அண்ட் இ நியூசு ஆகிய பத்திரிகைகளில் வெளிவந்துள்ளன. இந்தியாவில் பணிபுரியும் பெண் விஞ்ஞானிகளின் சுருக்கமான வாழ்க்கை வரலாற்று மற்றும் சுயசரிதை ஓவியங்கள் இந்த புத்தகத்தில் இடம்பெற்றுள்ளன.  

பல துறைகளை உள்ளடக்கிய இந்த கட்டுரைகள் அறிவியலாளர்களின் வாழ்க்கை, அவர்களை அறிவியலுக்கு கொண்டு வந்தவை, அவர்களின் ஆர்வத்தை உயிருடன் வைத்திருப்பவை மற்றும் அவர்களின் வாழ்க்கையில் ஒருவித வேறுபாட்டை அடைய உதவியவை பற்றி பேசுகின்றன. இந்தத் தொகுப்பு நாட்டின் கலாச்சார பன்முகத்தன்மையையும், பலதரப்பட்ட துறைகளையும் குறிப்பிடுகிறது. இதனால் எந்தவொரு மாணவரும் தொழில்முறை பெண்களின் நுண்ணறிவு மற்றும் அனுபவங்களிலிருந்து பல மட்டங்களில் தொடர்புபடுத்த முடியும்.  

இந்திய கணிதவியலாளர் இரண்டாம் பாசுக்கரா எழுதிய 12 ஆம் நூற்றாண்டின் கட்டுரையான *லீலாவதி<nowiki/>என்பதிலிருந்து இந்த தலைப்பு உருவாகியுள்ளது. இவருடைய* நூலில் கணித, இயற்கணிதம், வடிவியல் போன்றவற்றின் சிக்கல்கள் அவரது மகள் லீலாவதிக்கு உரையாற்றப்பட்ட கவிதை உரையாடல்கள் மூலம் விவாதிக்கப்படுகின்றன. ]  

லீலாவதியின் மகள்கள் புத்தகம் கேரள சாசுத்திர சாகித்ய பரிசத்தால் "லீலவதியுட பென்மக்கள்" என்று மலையாளத்தில் மொழிபெயர்க்கப்பட்டு வெளியிடப்பட்டுள்ளது. ராம் ராமசாமி, ரோகிணி காத்போல் மற்றும் மண்டகினி துபே ஆகியோர் லீலாவதியின் மகள்கள் நூலின் குறுகிய மற்றும் வேறுபட்ட பதிப்பாக "அறிவியல் வாழ்க்கைக்கான பெண்களுக்கான வழிகாட்டி" என்று ஒரு நூலை வெளியிட்டனர். புது தில்லியிலுள்ள யங் சூபான் பதிப்பகம் இவர்களுடன் இணைந்து இப்புத்தகத்தை வெளியிட்டது. பெங்களூரு இந்திய அறிவியல் அகாடமியின் அறிவியலில் மகளீரை முன்னிலைப்படுத்தும் முன்முயற்சியாகும்.  

## பொருளடக்கம்
தாவரவியலாளரான ஈ.கே ஜானகி அம்மாள், வேதியியலாளர் அசீமா சாட்டர்ச்சி மற்றும் தர்சன் ரங்கநாதன் இந்தியாவின் முதல் பெண் மருத்துவர் ஆனந்திபாய்க்கு யோசீ, மாந்தவியலாளர் ஐராவதி கார்வே, உயிர்வேதியியலாளர் கமலா சோகோனி, மருத்துவ ஆராய்ச்சியாளர் கமல் ராணாதிவ், இயற்பியலாளர் பி விசயலட்சுமி மற்றும் வானியல் அண்ணா மணி உள்ளிட்ட அறிவியலாளர்களின் வரலாறுகள் இத்தொகுப்பில் இடம்பெற்றுள்ளன. பல புகழ்பெற்ற விஞ்ஞானிகளின் சுயசரிதை ஓவியங்கள், தற்போது இந்தியாவில் பணிபுரியும் பலர் இப்புத்தகத்தில் இடம்பெற்றுள்ளார்கள். மேலும் விவரங்களை இந்தியன் அறிவியல் அகாடமி இணையதளத்தில் காணலாம்.  

## மேற்கோகள்
# கேன்கிரிடே


### கேன்கிரினே லாட்ரெய்ல், 1802
- அனடோலிகோசு <small>ஸ்விட்சர் & ஃபெல்ட்மேன், 2000</small>
- † அனிசோசுபினோசு <small>சுவிட்சர் & ஃபெல்ட்மேன், 2000</small>
- கேன்சர் (பேரினம்) <small>லின்னேயசு, 1758</small>
- † செரோனெக்டெஸ் <small>டி ஏஞ்செலி & பெஷ்சின், 1998</small>
- சைக்ளோகான்சர் <small>பியூர்லன், 1958</small>
- கிளெபோகார்சினசு <small>நேசன்சு, 1975</small>
- மெட்டாகார்சினசு <small>ஏ. மில்னே-எட்வர்ட்ஸ், 1862</small>
- † மைக்ரோடியம் <small>ரியசு, 1867</small>
- † நோட்டோகார்சினசு <small>சுவிட்சர் & ஃபெல்ட்மேன், 2000</small>
- பிளாட்டெபிசுடோமா <small>ராத்பன், 1906</small>
- உரோமலியன் <small>ஜிசுடல், 1848</small>
- † சாண்டீகார்சினசு <small>ப்ளோ & மானிங், 1996</small>
- † சரகார்சினசு <small>ப்ளோ & மானிங், 1996</small>

### லோபோகார்சினினே <small>பியூர்லன், 1930</small>
- † லோபோகார்சினசு <small>ரியஸ், 1857</small>
- † மியோசைக்ளசு <small>முல்லர், 1978</small>
- † தசாடியா <small>முல்லர், ஜான்சென் & முல்லரில் 1984</small>
† = அழிந்துபோனவை  

2000ஆம் ஆண்டு வரை, தற்போதுள்ள இனங்கள் அனைத்தும் *கேன்சர்* பேரினத்தில் வகைப்படுத்தப்பட்டன. புதிய புதை படிவப் பொருள்களின் பகுப்பாய்விற்குப் பிறகு, துணைப் பேரினம் பேரினமாகத் தரம் உயர்த்தப்பட்டது. மேலும் மூன்று புதிய பேரினங்கள் அமைக்கப்பட்டன. இக்குடும்பத்தின் பெரும்பாலான சிற்றினங்கள் வடக்கு அரைக்கோள பகுதியில் வெப்பமண்டல நீரில் காணப்படுகின்றன.
# ம. முத்துசாமி


*ம. முத்துசாமி* (M. Muthuswamy) கன்னியாகுமரி மாவட்டம் அகஸ்தீஸ்வரம் தாலுகாவிற்குட்பட்ட சங்கரன்புதூரில் 1908 வைகாசி 8 ஆம் தியதி பிறந்தவர் ஆவார். இவரது பெற்றோர் மகாராசன் மற்றும் தாணம்மாள் ஆவர்.  

## இளமைக்காலம்
தனது ஆரம்பப்பள்ளியை தேரூர் ஆரம்பப்பள்ளியிலும், உயர்நிலைக்கல்வியை கோட்டாறு உயர்நிலைப்பள்ளியிலும் பயின்றார். கல்லூரிப்படிப்பை ஸ்காட் கிறிஸ்துவக் கல்லூரியில் பயின்றார்.  

## அரசியல் செயல்பாடு
இந்தியா விடுதலை பெற்ற பின்னரும் திருவிதாங்கூர் சமத்தானத்துடன் (கேரளா) இருந்த குமரி மாவட்டத்தைத் தமிழ்நாட்டுடன் இணைக்க திருவிதாங்கூர் தமிழ்நாடு காங்கிரஸ் கட்சியில் இணைந்து போராட்டங்களில் ஈடுபட்டார். மேலும் அரிசன முன்னேற்றத்திற்காகவும் உழைத்தவர் ஆவார்.
# மீண்டும் ஒரு காதல் கதை (2016 திரைப்படம்)



**மீண்டும் ஒரு காதல் கதை** என்பது மித்ரன் ஜவகர் இயக்கத்தில் 2016ஆம் ஆண்டில் வெளியான ஒரு தமிழ் இசைக் காதல் திரைப்படமாகும். **வால்ட்டர் பிலிப்ஸ்**, இஷா தல்வார் நடித்திருந்த இந்தத் திரைப்படம் மலையாளத் திரைப்படமான **தட்டத்தின் மறையத்தின்** மொழி மாற்றுத் திரைப்படம்.  

## கதை
இருவேறு சமயத்தைச் சேர்ந்த ஒரு ஆணும் பெண்ணும் காதலிக்கிறார்கள். அதனால் எழும் பிரச்சனைகளைச் சூழ்ந்து இயங்குகிறது திரைப்படம்.  

## நடிப்பு
- வினோத் என்ற கதாபாத்திரத்தில் நடித்தார் **வால்ட்டர் பிலிப்ஸ்.**
- ஆயிஷா என்ற கதாபாத்திரத்தில் நடித்தார் இஷா தல்வார்.
- அப்துல் காதர் என்ற கதாபாத்திரத்தில் நடித்தார் நாசர்.
- அப்துல் ரஹ்மான் என்ற கதாபாத்திரத்தில் நடித்தார் தலைவாசல் விஜய்.
- அப்துல் ரசக் என்ற கதாபாத்திரத்தில் நடித்தார் **அர்ஜுனன்**.
- வினோத்தின் அம்மா கதாபாத்திரத்தில் நடித்தார் வனிதா கிருஷ்ணசந்திரன்.
# உபேந்தர் கவுர் அலுவாலியா

**உபேந்தர் கவுர் அலுவாலியா** (*Upinder Kaur Ahluwalia*) என்பவர் இந்திய அரசியல்வாதி ஆவார். இவர் சண்டிகர் முந்நகரத்தின் ஓர் பகுதியான பஞ்ச்குலாவின் முதல் பெண் மாநகரத்தந்தை ஆவார்.  

## தொழில்
அரசியல்வாதியான அலுவாலியா, 2013இல் பஞ்ச்குலா மாநகரத் தேர்தலில் இந்தியத் தேசிய காங்கிரசு கட்சியின் வேட்பாளராகப் போட்டியிட்டு வெற்றி பெற்றார். இவர் 12 உறுப்பினர்களின் ஆதரவுடன் மாநகரத் தந்தையாகத் தேர்ந்தெடுக்கப்பட்டார். 2013ஆம் ஆண்டில் மாநில அரசும் காங்கிரசு கட்சியாக இருந்ததால், தனது ஆரம்ப காலப்பகுதியில் பஞ்சகுலாவில் முன்னேற்றத் திட்டங்களை எளிதாகச் செயல்படுத்தினார். ஆனால் 2014 தேர்தல்களில் எதிர்க்கட்சி பெரும்பான்மையைப் பெற்ற பின்னர், பாஜக தலைமையிலான அரசாங்கம் நிதிப் பற்றாக்குறை காரணமாக அனைத்து திட்டங்களையும் நிறுத்தியது.  

நிதிப் பற்றாக்குறை காரணமாக அனைத்து பணிகளும் நிறுத்தப்பட்ட பின்னர், மாநகராட்சியைக் கலைப்பதற்கான மனுவை உயர் நீதிமன்றம் தள்ளுபடி செய்தது. சாலை புனரமைப்பு, உணவு மற்றும் நிர்வகிக்கப்படும் பிற பணிகளை எம்.சி.பி. மூலம் நிர்வகித்தது.
# நீரா யாதவ்



**முனைவர் நீரா யாதவ்** (*Neera Yadav*) என்பவர் பாரதிய ஜனதா கட்சியின் சார்க்கண்ட் மாநிலத் தலைவர் ஆவார். இவர் செப்டம்பர் 18, 1971இல் பிறந்தார். விஜய் யாதவ் என்பவரை நீரா யாதவ் திருமணம் செய்துகொண்டார். நீரா யாதவ் சார்க்கண்டு மாநிலம் கோடர்மா (சட்டமன்றத் தொகுதி) சட்டமன்ற உறுப்பினராக உள்ளார். இவர் வினோபா பாவ் பல்கலைக்கழகத்தில் முனைவர் பட்டம் பெற்றவர். இவர் 1996இல் முதுநிலை பொருளாதாரம் மற்றும் 2009இல் ஆசிரியர் பயிற்சி பட்டத்தினை ராஞ்சி பல்கலைக்கழகத்தில் பெற்றார். கோடர்மாவிலுள்ள உள்ள ஓர் இடைநிலைக் கல்லூரியில் வணிகவியல் பேராசிரியராகப் பணியாற்றினார்.  

யாதவ் ஜார்கண்ட் அரசாங்கத்தின் மனித வள மேம்பாட்டு அமைச்சராக (2014-2019) பணியாற்றியுள்ளார்.
# வினோபா பாவே பல்கலைக்கழகம்



**வினோபா பாவே பல்கலைக்கழகம்** (*Vinoba Bhave University*) என்பது இந்தியாவின் சார்க்கண்டு மாநிலத்தில் ஹசாரிபாக் என்ற இடத்தில் அமைந்துள்ள மாநில பல்கலைக்கழகம் ஆகும். இது மாநில தலைநகரான ராஞ்சியிலிருந்து 100 கி.மீ. தொலைவில் உள்ளது. இந்தப் பல்கலைக்கழகம் இளங்கலை மற்றும் முதுகலை மட்டங்களில் படிப்புகளை வழங்குகிறது. 25 பல்கலைக்கழக உறுப்புக் கல்லூரிகளை நிர்வகிக்கிறது. மேலும் எழுபது இளங்கலை நிறுவனங்கள் மற்றும் மாநிலத்திலுள்ள தொழிற்கல்வி மற்றும் தொழில் நிறுவனங்களுடன் இணைந்திருக்கிறது. ராஞ்சி பல்கலைக்கழகத்திலிருந்து பிரிந்து இப்பல்கலைக்கழகம் 1992 செப்டம்பர் 17 அன்று உருவானது.  

சார்க்கண்ட் ஆளுநர் ரமேசு பைசு இப்பல்கலைக்கழகத்தின் வேந்தராக உள்ளார். இப்பல்கலைக்கழகம் பொதுநலவாயப் பல்கலைக்கழகங்களின் சங்கத்தில் உறுப்பினராக உள்ளது. பல்கலைக்கழக மானியக் குழுஇப் பல்கலைக்கழகத்தை அங்கீகரித்து 1956 பல்கலைக்கழக மானிய ஆணையச் சட்டத்தின் 12 பி பிரிவின் கீழ் பதிவு செய்தது.
# காஜல் நிஷாத்


**காஜல் நிஷாத்** (*Kajal Nishad*) (பிறப்பு 1 ஜூன் 1982) போஜ்புரி திரைப்படங்களிலும், இந்தி தொலைக்காட்சியிலும் பணிபுரியும் ஓர் இந்திய நடிகையும் மற்றும் அரசியல்வாதியும் ஆவார். இவர் பல தொலைக்காட்சித் தொடர்களிலும், போஜ்புரி திரைப்படங்களிலும் நடித்துள்ளார். இவர், சாப் தொலைக்காட்சியின் நாடகத் தொடரான "லாபடகஞ்ச்" (2009-2010) என்பதில் சாமேலி என்ற கதாபாத்திரத்தில் நடித்ததைத் தொடர்ந்து பிரபலமானார்.  

## தனிப்பட்ட வாழ்க்கை

இவர், மும்பையில் பிறந்தார்.  

## அரசியல் வாழ்க்கை

இவர், இந்திய தேசிய காங்கிரஸ் கட்சியில் கோரக்பூர் இளைஞர் பிரிவு இந்திய இளைஞர் காங்கிரஸ் வேட்பாளராக போட்டியிட்டார். அதில் இவர் நான்காவது இடத்தில் வந்தார்.  

## சர்ச்சை

பிப்ரவரி 4, 2012 இரவு, கக்ராகூரில் பிரச்சாரம் செய்தபோது, ​​மாநிலத் தேர்தலுக்கு முன்னதாக, இவரும் இவரது ஆதரவாளர்களும் பகுஜன் சமாஜ் கட்சி வேட்பாளரின் ஆதரவாளர்களால் தாக்கப்பட்டனர். இதனையடுத்து, உள்ளூர் காவலர்கள் பகுஜன் சமாஜ் கட்சி வேட்பாளர் ராம் புவால் நிஷாத் மீதும் அவரது ஆதரவாளர்கள் மீதும் குற்றச்சாட்டைப் பதிவு செய்தனர்.
# நான்கத்தாய்


**நான்கத்தாய்** ( , ) ஷார்ட்பிரெட் பிஸ்கட், இந்திய துணைக் கண்டத்திலிருந்து உருவானது, வட இந்தியா மற்றும் பாகிஸ்தானில் பிரபலமானது. நான்கத்தாய் என்ற சொல் பாரசீக வார்த்தையான "நான்" என்பதிலிருந்து உருவானது, அதாவது ரொட்டி மற்றும் தாரி பாரசீக வார்த்தையிலிருந்து பிஸ்கட் என்று பொருள். அல்லது இன்னும் சரியாக (خطائی) வடக்கு சீனாவில் (இருந்து மேலும் குறிப்பாக பாரசீக மற்றும் உருது, சீன பொருள் கேத்தே ஆங்கிலத்தில், பெறப்பட்ட மக்கள்). ஆப்கானிஸ்தான் மற்றும் வடகிழக்கு ஈரானில், இந்த பிஸ்கட்டுகளை குல்ச்சா-இ-கத்தாய் என்று அழைக்கிறார்கள்.  <sup>&#x5D;</sup> குல்ச்சா ஒரு வகை இந்திய ஒத்த (மேலும் ஆப்கான் மற்றும் பாரசீக) ரொட்டி நான் .  

## வரலாறு
16 ஆம் நூற்றாண்டில் டச்சு மற்றும் இந்தியர்கள் முக்கியமான மசாலா வர்த்தகர்களாக இருந்தபோது, நான்கத்தாய் சூரத்தில் தோன்றியதாக நம்பப்படுகிறது. உள்ளூர் டச்சு குடியிருப்பாளர்களின் தேவைகளைப் பூர்த்தி செய்வதற்காக ஒரு டச்சு தம்பதியினர் சூரத்தில் ஒரு பேக்கரியை அமைத்தனர். டச்சுக்காரர்கள் இந்தியாவை விட்டு வெளியேறியபோது, அவர்கள் பேக்கரியை ஒரு ஈரானியரிடம் ஒப்படைத்தனர். பேக்கரி பிஸ்கட் உள்ளூர்வாசிகளால் பிடிக்கப்படவில்லை. தனது தொழிலைக் காப்பாற்ற அவர் உலர்ந்த ரொட்டியை குறைந்த விலையில் விற்கத் தொடங்கினார். அது மிகவும் பிரபலமடைந்தது, அவர் ரொட்டியை விற்பனை செய்வதற்கு முன்பு உலரத் தொடங்கினார். காலப்போக்கில், ரொட்டியுடன் அவர் மேற்கொண்ட சோதனை இறுதியில் நான்கத்தாயைப் பெற்றெடுத்தது.
# சோ. சத்தியசீலன்


**சோ. சத்தியசீலன்** (14 ஏப்ரல் 1933 - 9 ஜூலை 2021) தமிழ்நாட்டைச் சேர்ந்த ஒரு தமிழறிஞராவார். பட்டிமன்றப் பேச்சாளர், சமயச் சொற்பொழிவாளர், வர்ணனையாளர், தொகுப்பாளர் என பன்முகம் கொண்டவர். பத்தாயிரத்துக்கும் மேற்பட்ட பட்டிமன்றம் உள்ளிட்ட நிகழ்ச்சிகளிலும் ஆயிரத்துக்கும் மேற்பட்ட வானொலி, தொலைக்காட்சி நிகழ்ச்சிகளிலும் பங்கேற்றுள்ளார். வயது முதிர்வின் காரணமாக 2021 ஜூலை 9 ஆம் நாள் திருச்சியில் காலமானார்.  

## இளமைக்காலம்
1933 ஆம் ஆண்டு ஏப்ரல் மாதம் 14 இல் பெரம்பலூர் நா. சோமசுந்தரம், மீனாம்பாள் இணையரின் மகனாகப் பிறந்தவர். பொருளியலில் இளங்கலைப் பட்டமும் பி.டி. பட்டமும் ஆங்கிலத்திலும், தமிழிலும் சமூகவியலிலும் முதுகலைப் பட்டமும் பெற்றார். "வள்ளலாரின் சமுதாய ஆன்மீகக் கொள்கைகள்" எனும் தலைப்பில் சென்னைப் பல்கலைக் கழகத்தில் முனைவர் பட்டம் பெற்றார்.  

## தமிழ்ப் பணி
திருச்சி ஈ. ஆர். உயர்நிலைப் பள்ளியில் சில ஆண்டுகள் தமிழாசிரியராகவும் திருச்சி தேசியக் கல்லூரியில் எட்டு ஆண்டுகளும், உருமு தனலட்சுமி கல்லூரியில் எட்டு ஆண்டுகளும் தமிழ்ப் பேராசிரியராகப் பணிபுரிந்தார். உருமு தனலட்சுமி கல்லூரியில் பத்து ஆண்டுகள் முதல்வராகவும் பணியாற்றியுள்ளார்.  
- இலக்கியம் பேசும் இலக்கியம் (தன் வரலாறு)
- அழைக்கிறது அமெரிக்கா
- விடுதலைக்கு ஒரு விளக்கம்
- பாதை பழசு பயணம் புதுசு
- வள்ளலார் வழியில், அண்ணலும் அடிகளும், சிவபுராணம், ஆறுமுக வள்ளலும் அருட்பிரகாச வள்ளலும், வரலாற்று நாயகர் வள்ளலார் முதலிய ஒலிப் பேழைகளையும் வெளியிட்டுள்ளார்.

## பெற்ற விருதுகளும் பட்டங்களும்
குன்றக்குடி அடிகளாரிடம் *நாவுக்கரசர்* பட்டத்தைப் பெற்றவர். தமிழக அரசின் கலைமாமணி (2011), சொல்லின் செல்வர் (2015) விருதுகளைப் பெற்றவர். இலக்கிய அமைப்புகளிடம் இருந்து கம்பக் காவலர் விருது, கம்பன் புகழ் விருது, சடையப்ப வள்ளல் விருது உள்ளிட்ட பல்வேறு விருதுகளை பெற்றவர்.
# ஏ. கே. பிரேமஜம்


**ஏ. கே. பிரேமஜம்** (*A. K. Premajam*) (பிறப்பு: டிசம்பர் 8, 1938) ஓர் இந்திய நாடாளுமன்ற உறுப்பினரும், சமூக சேவகருமாவார்.  

## ஆரம்பகால வாழ்க்கை மற்றும் கல்வி

ஏ. கே. பிரேமஜம், கேரளாவின் கண்ணூர் மாவட்டத்திலுள்ள பல்லிக்குன்னுவில் பிறந்தார்.  
கோழிக்கோடு பல்கலைக்கழகத்தின் கீழுள்ள பிராவிடன்ஸ் கல்லூரி, சென்னை பல்கலைக்கழகத்தின் கீழுள்ள தலச்சேரி, அரசு பிரன்னென் கல்லூரி, பல்கலைக்கழகக் கல்லூரியின் கீழுள்ள கேரளப் பல்கலைக்கழகம் ஆகியவற்றின் கல்வி பயின்றார். கலைகளில் இவர், முதுகலை பட்டம் பெற்றவர். ஆசிரியராக தனது வாழ்க்கையைத் தொடங்கிய, இவர் 1991 முதல் 1994 வரை கோழிக்கோடு அரசு கலைக் கல்லூரியின் முதல்வராக பணியாற்றினார்.  

## அரசியல் வாழ்க்கை

இவர், தனது அரசியல் வாழ்க்கையை கோழிக்கோடு மாநகராட்சியின் நகரத் தந்தையாகத் தொடங்கினார். இவா 1995 முதல் 1998 வரையும், பின்னர் 2010 முதல் 2015 வரையும் பதவியிலிருந்தார். இவர் 1998 இல் பன்னிரெண்டாவது மக்களவைக்கும், 1999இல் பதிமூன்றாவது மக்களவைக்கும் தேர்ந்தெடுக்கப்பட்டார். இவர் உணவுக்கான அத்தியாவசியக் குழுவில் உறுப்பினராக இருந்தார். நாடாளுமன்ற உறுப்பினராக இருந்த காலத்தில் உணவு மற்றும் நுகர்வோர் விவகார அமைச்சகத்தின் மகளிர் மற்றும் ஆலோசனைக் குழுவின் கூட்டுக் குழுவில் உறுப்பினராக இருந்தார். அகில இந்திய ஜனநாயக மகளிர் சங்கத்தின் மத்திய குழு உறுப்பினராகவும் உள்ளார்.
# நிலவே மலரே

**நிலவே மலரே** (*Nilave Malare*) என்பது 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். சந்திரசேகர் இயக்கிய இப்படத்தை சஜன் தயாரித்தார். இப்படத்தில் பேபி ஷாலினி, நதியா, ரகுமான், மனோரமா ஆகியோர் முக்கிய வேடங்களில் நடித்திருந்தனர். இப்படத்திற்கு எம். எஸ். விஸ்வநாதன் இசையமைத்தார். இந்தத் திரைப்படம் மலையாளத்தில் பிரியம் வடக்கோரு பிராணயகீதம் என்று பெயரிடப்பட்டு வெளியிடப்பட்டது.  

## நடிகர்கள்
- பேபி ஷாலினி- பிரியா
- நதியா மொயுடு- ஜானகி & ஷீலா (இரட்டை வேடம்)
- இரகுமான்- விஜய்
- மனோரமா
- செந்தில்
- ராஜேஷ் - இரகு
- எஸ். ஏ. சந்திரசேகர் - மருத்துவர்
- எம். என். ராஜம் - இரகுவின் அத்தை

## பாடல்கள்
இத்திரைப்படத்திற்கு ம. சு. விசுவநாதன் இசையமைத்திருந்தார்.  

| "மண்ணில் வந்த நிலவே" | பி. சுசீலா | புலமைப்பித்தன் |  |
| --- | --- | --- | --- |
| "மாலை பொன்னான" | கே. ஜே. யேசுதாஸ், வாணி ஜெயராம் | குருவிக்கரம்பை சண்முகம் |  |
| "சொந்தங்களை வாழ்த்தி சிந்து" | எஸ். பி. பாலசுப்பிரமணியம் | வாலி |  |
| "ஒரு டைமண்ட் இராணி" | எஸ். என். சுரேந்தர் | வாலி |  |
| "போட்டிக்கு போட்டி" | மலேசியா வாசுதேவன், எஸ். என். சுரேந்தர் | புலமைப்பித்தன் |  |
| "அம்மாவும் அப்பாவும் இல்லை" | எஸ். ஜானகி (குழந்தைக் குரல்) | முத்துலிங்கம் |  |
| "சுதந்திர நாட்டு" | பி. சுசீலா, மலேசியா வாசுதேவன் | முத்துலிங்கம் | } |
# ராஜேந்திர குமாரி பாஜ்பாய்


**ராஜேந்திர குமாரி பாஜ்பாய்** (Rajendra Kumari Bajpai)(8 பிப்ரவரி 1925 - 17 ஜூலை 1999) ஒரு இந்திய தேசிய காங்கிரஸ் அரசியல்வாதியும், முன்னாள் மத்திய அமைச்சரும் மற்றும் பாண்டிச்சேரியின் முன்னாள் துணைநிலை ஆளுநரும் ஆவார். 1980, 1984 மற்றும் 1989 ஆம் ஆண்டுகளில் சீதாபூர் மக்களவைத் தொகுதியிலிருந்து மூன்று முறை மக்களவைக்குத் தேர்ந்தெடுக்கப்பட்டார். முன்னாள் பிரதமர் இந்திரா காந்தியின் நெருங்கிய நம்பிக்கைக்குரிய நண்பருமாவார்.  
## ஆரம்பகால வாழ்க்கை மற்றும் குடும்பம்
இவர் 1925 ஆம் ஆண்டு பிப்ரவரி 8 ஆம் நாள் பீகார் மாநிலத்தில், பாகல்பூர் மாவட்டத்தின் லாலுச்சாக் என்ற இடத்தில் பண்டிட் எஸ். கே. மிஸ்ராவிற்கு மகளாய் பிறந்தார். இரவிசங்கர் சுக்லாவின் பேத்தியும் மற்றும் ஷியாமா சரண் சுக்லாவின் மருமகளும் ஆவார். ராஜேந்திர குமாரி பாஜ்பாய் பள்ளிப் படிப்பிற்குப் பிறகு அவர் அலகாபாத் பல்கலைக்கழகத்திலிருந்து முதுகலை மற்றும் முனைவர் பட்டங்களைப் பெற்றார்.இவர் 1947 ஆம் ஆண்டில் ஆசிரியராகப் பணிபுரிந்த டி.என். பாஜ்பாயை மணந்தார். இவர் 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றார். இத்தம்பதியருக்கு ஒரு மகன் அசோக் பாஜ்பாய் என்ற மகனும் மனிஷா திவேதி என்ற மகளும் இருந்தனர். உத்தரப்பிரதேச அமைச்சரவையில் 1970 முதல் 1977 வரை பல்வேறு அமைச்சரவைப் பொறுப்புகளை நிர்வகித்தார்.இவர் பாண்டிச்சேரியின் துணை நிலை ஆளுநராக 2 மே 1995 முதல் 22 ஏப்ரல் 1998 வரை நியமிக்கப்பட்டார்.  

சிறுநீரகம் தொடர்பான நீண்டகால நோயால் இவர் 1999 ஆம் ஆண்டு சூலை 17 அன்று அலகாபாத்தில் இறந்தார். அவர் இறக்கும் போது, ​​அவரது மகன் அசோக் பாஜ்பாய் மாவட்ட காங்கிரஸ் கமிட்டியின் தலைவராக இருந்தார். அதே நேரத்தில் இவரது மருமகள் டாக்டர் ரஞ்சனா பாஜ்பாய் உத்தரபிரதேசத்தின் மகிளா காங்கிரசின் தலைவராய் இருந்தார்.
# ஸ்ரீராம் குழுமம்


**ஸ்ரீராம் குழுமம்** (*Shriram Group*) என்பது 5 ஏப்ரல் 1974 அன்று இராமமூர்த்தி தியாகராஜன், ஏவிஎஸ். ராஜா, டி. ஜெயராமன் ஆகியோரால் நிறுவப்பட்ட ஒரு இந்தியக் கூட்டு நிறுவனமாகும். நிறுவனத்தின் தலைமையகம் இந்தியாவின் தமிழ்நாட்டின் சென்னையில் உள்ளது. இக்குழுமம், ஆரம்பத்தில் சீட்டுக் கட்டுதல் வியாபாரத்தில் ஈடுபட்டு வந்தது. பின்னர், ஸ்ரீராம் டிரான்ஸ்போர்ட் பைனான்ஸ் (வணிக வாகன நிதி), ஸ்ரீராம் சிட்டி யூனியன் நிதி (நுகர்வோர் மற்றும் சிறு மற்றும் நடுத்தர நிறுவனங்களின் நிதி), ஸ்ரீராம் ஜெனரல் இன்சூரன்ஸ் கோ லிமிடெட் ( பொது காப்பீடு ) ஆகியவற்றின் மூலம் கடன் வழங்கும் தொழிலில் நுழைந்தது.  

## நிறுவனங்கள்

- ஸ்ரீராம் டிரான்ஸ்போர்ட் பைனான்ஸ் நிறுவனம், வாகனங்களுக்கு நிதியளிக்கும்இந்தியாவின் மிகப்பெரிய வணிக நிதியாளர். இது புதிய மற்றும் பயன்படுத்தப்பட்ட வணிக வாகனங்கள், பயணிகள் வாகனங்கள், டிராக்டர்கள் மற்றும் கட்டுமான உபகரணங்களுக்கான கடன்களை விநியோகிக்கிறது.
- ஸ்ரீராம் சிட்டி யூனியன் நிதி சிறு மற்றும் நடுத்தர நிறுவன கடன் மற்றும் இரு சக்கர கடன்கள் உள்ளிட்ட சில்லறை நிதியுதவிகளில் ஈடுபட்டுள்ளது.
- ஸ்ரீராம் ஹவுசிங் ஃபைனான்ஸ் ஸ்ரீராம் சிட்டி யூனியன் பைனான்ஸின் துணை நிறுவனமாகும். இது, முக்கியமாக வீட்டுக் கடன் சேவைகளை வழங்குகிறது.
- ஸ்ரீராம் கேபிடல் என்பது ஸ்ரீராம் குழுமத்தின் ஹோல்டிங் நிறுவனமாகும். இது பல குழு நிறுவனங்களில் பங்குகளைக் கொண்டுள்ளது.
- ஸ்ரீராம் லைஃப் இன்சூரன்ஸ் என்பது குழுமத்தின் ஆயுள் காப்பீட்டுக் குழுவாகும். மேலும் ஸ்ரீராம் கேப்பிட்டலுக்கும் தென்னாப்பிரிக்க நிறுவனமான சன்லம் நிறுவனத்துக்கும் இடையிலான ஒரு கூட்டு முயற்சியாகும்.
- ஸ்ரீராம் ஜெனரல் இன்சூரன்ஸ் வணிக மற்றும் சில்லறை வாகன காப்பீடு, வீட்டுக் காப்பீடு மற்றும் பயணக் காப்பீட்டில் ஈடுபட்டுள்ளது. இது ஸ்ரீராம் கேப்பிட்டலுக்கும் சன்லம் நிறுவனத்துக்கும் இடையிலான ஒரு கூட்டு முயற்சியாகும்.
- ஸ்ரீராம் பிராபர்டீஸ் ஒரு அசையா சொத்து உருவாக்கும் நிறுவனமாகும். இது முக்கியமாக தென்னிந்தியாவில் நடுத்தர வருமான வீட்டு திட்டங்களில் கவனம் செலுத்துகிறது.
- ஸ்ரீராம் பார்ச்சூன் என்பது குழுவின் நிதி சேவைகள் விநியோக பிரிவு ஆகும்.
- ஸ்ரீராம் ஏ.எம்.சி என்பது பரஸ்பர நிதிகளில் கவனம் செலுத்தும் ஒரு சொத்து மேலாண்மை நிறுவனம்.
- ஸ்ரீராம் இன்சைட் ஒரு சில்லறை பங்கு தரகு நிறுவனம்.
- ஸ்ரீராம் செல்வம் செல்வ மேலாண்மையைப் பற்றி ஆலோசனை சேவைகளை வழங்குகிறது.
# தோமோமி யாமகுச்சி

**தோமோமி யாமகுச்சி** (*Tomomi Yamaguchi*) சப்பான் நாட்டைச் சேர்ந்த ஒரு மானுடவியலாளராவார். பெண்ணியம், மக்கள் கலாச்சாரம், தேசியவாதம் மற்றும் சமூக இயக்கங்கள் ஆகியவை இவரது சிறப்புப் பகுதிகளாகும். பாலினம் மற்றும் மனித உரிமைகள் தொடர்பான நடவடிக்கைகளில் இவர் அதிக கவனம் செலுத்துகிறார்.  

யாமகுச்சி 2004 ஆம் ஆண்டு மிச்சிகன் பல்கலைக்கழகத்தில் மானுடவியலில் முனைவர் பட்டம் பெற்றார். மிச்சிகன் பல்கலைக் கழகத்தில் பட்டதாரிப் பயிற்சியின் போதும், சிகாகோ பல்கலைக்கழகத்தில் முதுகலை படிப்பின் போதும் அடிபடையான மானுடவியல் ஆய்வுகளில் இவர் ஈடுபட்டார். மாண்டானா மாநிலப் பல்கலைக்கழகத்தில் இவர் மானுடவியல் பேராசிரியராகப் பணிபுரிகிறார். இங்கு இவரது ஆராய்ச்சிப் பாதை பழமைவாத இயக்கங்கள், வரலாற்று திருத்தல்வாதம், தேசியவாதம், இனவாதம், இனவெறி, மற்றும் சமூக ஊடகங்கள் போன்ற பிரிவுகளில் புதிய ஆய்வுகளில் பயணித்தது.  

ஓர் ஆசிரியராக யாமகுச்சி அமெரிக்கா மற்றும் சப்பானில் உள்ள நிறுவனங்களில் மானுடவியல், சப்பான் ஆய்வுகள், பெண்கள் மற்றும் பாலின ஆய்வுகள் மற்றும் தகவல் தொடர்பு ஆய்வுகள் போன்ற படிப்புகளை கற்பித்திருக்கிறார்.  

சப்பான் போகசு என்ற ஆசிய-பசிபிக் செய்தி இதழின் ஆசிரியராகவும் தோமோமி யாமகுச்சி உள்ளார்.
# பேரி பாவ்



**பேரி பாவ் (Barry Paw)** ஒரு பர்மிய அமெரிக்க உயிரியலாளர் ஆவார் . ஈமோகுளோபின் உற்பத்திக்கு மனிதர்களில் ஒரு புதிய மரபணுவைக் கண்டுபிடிப்பதில் இவர் அளித்த பங்களிப்பால் நன்கு அறியப்படுகிறார்.  

பாவ் அமெரிக்காவில் ஆர்வர்டு மருத்துவப் பள்ளியில் ஓர் ஆராய்ச்சியாளராகப் பணியாற்றினார். ஈமோகுளோபின் உருவாக்கத்தில் மரபணுவான மைட்டோஃபெரின் இரும்பை சிவப்பு இரத்த அணுக்களுக்கு]] எவ்வாறு கொண்டு செல்கிறது என்பது குறித்து இவர் ஆராய்ச்சி மேற்கொண்டார். ஈமோகுளோபின் நுரையீரலில் இருந்து ஆக்சிசனை தசைகள் உட்பட உடலின் மற்ற பகுதிகளுக்கு கொண்டு செல்கிறது.  

இரும்புச்சத்து குறைபாடு அல்லது அதிக அளவு இரும்புச்சத்து உள்ளிட்ட மனித நோய்களை ஏற்படுத்தும் மரபணுவின் மாற்றங்களை வெளிப்படுத்துதலை நோக்கி பாவின் ஆராய்ச்சி இலக்கு வைக்கப்பட்டது.  

பாவ் எதிர்பாராத விதமாக 2017 ஆம் ஆண்டு டிசம்பர் மாதம் 28 அன்று தனது 55 ஆவது வயதில் இறந்தார்.
# மாதாபனந்தா கோயில்



**மாதாபனந்தா கோயில்** (*Madhabananda Temple*) இந்தியாவின் ஒடிசா மாநிலத்திலுள்ள கட்டாக் மாவட்டத்தில் இருக்கிறது. இதை மாதாபநந்தா மடம் என்ற பெயராலும் அழைக்கின்றனர். மாமனிதர் மாதபனந்தாவுக்காக அர்ப்பணிக்கப்பட்டுள்ள இந்த கோயில் பசுக்களுக்கு சிகிச்சையளித்து சிறப்பாக குணப்படுத்துவதில் பிரபலமானதாகும். கட்டாக் மாவட்டத்தில் சாலிப்பூர் பகுதியின் பாகுகிராமுக்கு அருகிலுள்ள பாகா-கோபிநாத்பூர் கிராமத்தில் இது அமைந்துள்ளது.  

## அமைவிடம்
கட்டாக் நகருக்கு கிழக்கில் 20 கிலோமீட்டர்கள் தொலைவில் மாதாபனந்தா கோயில் அமைந்துள்ளது. 9ஏ என்று எண்ணிடப்பட்ட சகத்பூர்-சாலிப்பூர்-பட்டமுண்டாய்-சந்தபாலி மாநில நெடுஞ்சாலையில் 4.5 கிலோமீட்டர் தொலைவு பயணித்தும் இக்கோயிலை அடையலாம். சதேசுவர் கோயிலிலிருந்து இக்கோயில் 1.8 கிலோமீட்டர் தொலைவிலுள்ளது. அருகிலுள்ள ரயில் நிலையம் கபிலாசு சாலை சந்திப்பு ரயில் நிலையமாகும். இது 7 கி.மீ. தொலைவில் உள்ளது. சகத்பூர் ரயில் நிலையம் 16 கி.மீ. தொலைவிலும் கட்டாக் சந்திப்பு ரயில் நிலையம் 21 கி.மீ. தொலைவிலும் உள்ளன. 48 கி.மீ தொலைவில் பட்நாயக் விமான நிலையம் புவனேசுவரத்தில் அமைந்துள்ளது.
# ஜேப்பியார்


**ஜேப்பியார்** (** Dr. Jeppiaar)** (11 ஜூன் 1931 - 18 ஜூன் 2016), ஓர் இந்திய அரசியல்வாதியும், கல்வியாளரும், தொழிலதிபரும் ஆவார் . திருவிதாங்கூர்- கொச்சி மாகாணத்திலிருந்த நாகர்கோயிலுக்கு அருகிலுள்ள முட்டம் என்ற இடத்தில் பிறந்தார் . இப்போது தமிழ்நாட்டின் கன்னியாகுமரி மாவட்டத்திலுள்ளது.  

சென்னைப் பல்கலைக்கழகத்தில் தனது இளங்கலை சட்டத்தையும் (பி.எல்) அண்ணா பல்கலைக்கழகத்தில் முனைவர் ஆராய்ச்சியையும் முடித்தார். இவர் ஜேப்பியார் கல்வி அறக்கட்டளையின் நிறுவனர்-, சத்தியபாமா பல்கலைக்கழகத்தின் நிறுவனர்- வேந்தராக இருந்தார். தமிழகத்தின் நிபுணத்துவ, கலை மற்றும் அறிவியல் கல்லூரிகளின் கூட்டமைப்பின் தலைவராகவும் இருந்தார்.  

இவர், தமிழ்நாட்டில் பொறியியல் கல்வியை தனியார்மயமாக்குவதில் முன்னோடிகளில் ஒருவர். இவரது நிகர சொத்து மதிப்பு 2016 இல் 3,000 கோடி என மதிப்பிடப்பட்டுள்ளது.  

## ஆரம்ப கால வாழ்க்கை
ஜேப்பியார் கத்தோலிக்கக் கிறிஸ்தவ குடும்பத்தில் முக்குவரான இயேசுஅடிமை - பனிமலர் அம்மாள் ஆகியோருக்கு பிறந்தார். இவரது தாயின் பெயரில் பனிமலர் கல்வி நிறுவனங்களுக்கு பெயரிட்டார். இவர், ம. கோ. இராமச்சந்திரனின் நெருங்கிய கூட்டாளி என்று கூறப்பட்டது.  

## அரசியல் வாழ்க்கை
ம. கோ. இராமச்சந்திரன் ஆட்சியின் போது, இவர் தமிழக சட்டமன்றத்தின் அரசாங்க தலைமை கொறடாவாக செயல்பட்டார். 1972 முதல் 1987 வரை சென்னை மாவட்ட அதிமுக கட்சியின் செயலாளராகவும் பணியாற்றிய இவர் முதல்வருக்கு சிறப்பு தூதராக இருந்தார்.  

## வகித்த பதவிகள்

- சென்னை நீர் வழங்கல் மற்றும் கழிவுநீர் வாரியத்தின் (மெட்ரோ நீர்) தலைவர்.
- சட்டமன்றத்தின் தேர்ந்தெடுக்கப்பட்ட உறுப்பினராக கௌரவ சேவைகள்
- தமிழ்நாடு மீன்வள மேம்பாட்டுக் கழகத்தின் இயக்குநர்.

## இறப்பு
18 ஜூன் 2016 அன்று, தனது 85 வயதில் இறந்தார்.
# பாலக்காடு சிறீராம்


**பாலக்காடு ஸ்ரீராம்** (*Palakkad Sreeram*, பிறப்பு: 16, பிப்ரவரி, 1972) என்பவர் ஓர் இந்திய திரைப்பட பாடகர் ஆவார். இவர் குறிப்பாக தமிழ் திரையுலகில் பணியாற்றுகிறார். *படையப்பாவில் *வெற்றிக் கொடி கட்டு*, ஸ்லம்டாக் மில்லியனரில் *லிக்விட் டேன்ஸ்''சும் இவரது குறிப்பிடத்தக்க படைப்புகள் ஆகும்.  

## குடும்பம் மற்றும் ஆரம்ப வாழ்க்கை
ஸ்ரீராம் 16 பிப்ரவரி 1972 அன்று ஒரு தமிழ் ஐயர் குடும்பத்தில் கேரளத்தின், பாலக்காடு மாவட்டத்தின், ஆலத்தூர் அருகே உள்ள காவச்சேரி கிராமத்தில் பிறந்தார். இவரது பெற்றோர் ஜெயலட்சுமி, கே. எஸ். லட்சுமி நாராயணன் ஆகியோர் ஆவர். இவர் கோழிக்கோடு பல்கலைக்கழகத்தில் இசையில் முதுகலை பட்டப்படிப்பை முடித்தார். பின்னர் இசையில் சாதிக்க சென்னைக்குச் சென்றார். பாடகரும், இசையமைப்பாளருமான பேபி என்பவரை மணந்தார். இந்த இணையருக்கு பாரத், அனகா என்ற இரண்டு பிள்ளைகள் உள்ளனர். ஸ்ரீராமுக்கு "ஸ்வரர்ணவம்" என்ற ரெக்கார்டிங் ஸ்டுடியோ உள்ளது.  

## தொழில்
ஸ்ரீராம் சிறு வயதிலிருந்தே தனது தாயிடமும், சுந்தரேஸ்வர பகவதரிடமும் இசை கற்கத் தொடங்கினார். இவருக்கு இசைக்கருவிகள் மீது மிகுந்த ஆர்வம் இருந்தது. தமிழ், தெலுங்கு, மலையாள மொழிகளில் பல திரைப்படப் பாடல்கள் பாடிய ஸ்வரர்ணவம் என்ற ரெக்கார்டிங் ஸ்டுடியோ வைத்திருக்கும் இவர், மலையாள படங்களான மஹமேகா பிரவுகல் மற்றும் மெல்விலாசம் செரியானு ஆகிய இரு படங்களுக்கு இசை அமைத்துள்ளார். திருமணமான உடனேயே 1995 இல் சென்னை சென்றார். இவர் தானாகவே புல்லாங்குழல் கற்றுக்கொண்டார். 1996 ஆம் ஆண்டில் திரையுலகில் புல்லாங்குழல் கலைஞராக அறிமுகமானார்.  

## திரைப்படவியல்
| 1998 | உயிரே | தமிழ் | தைய்ய தைய்யா | *தில் சேவின் தமிழ் மறுஆக்கமான, உயிரே* |
| --- | --- | --- | --- | --- |
| 1999 | படையப்பா | தமிழ் | மின்சாரப் பூவே பெண் பூவே |  |
| வெற்றிக் கொடி கட்டு | *ரஜினிகாந்த்* |  |  |  |
| தாஜ்மகால் | தமிழ் | திருப்பாச்சி அருவாள |  |  |
| 2002 | இவன் | தமிழ் | *உலகமே நீ* |  |
| 2003 | சாமி | தமிழ் | *திருநெல்வேலி அல்வாடா* |  |
| 2004 | சத்ருவ் | தெலுங்கு |  |  |
| வெங்கி |  |  |  |  |
| மன்மதன் | தமிழ் | வானமென்ன |  |  |
| 2009 | ஸ்லம்டாக் மில்லியனர் | இந்தி | லிக்விட் டான்ஸ் | *ஆஸ்கார் விருது பெற்ற படம்* |
| 2012 | அட்டகத்தி | தமிழ் | பொடி வெச்சி புடிப்பேன் |  |
| மதுபான கடை | சமரசம் உலாவும் | *தனிப் பாடகர்* |  |  |
| தல்சமயம் ஓரு பெங்குட்டி | மலையாளம் | ஓ திங்கல் பக்ஷி |  |  |
| 2013 | அத்தாரிண்டிகி தாரேதி | தெலுங்கு | தேவ தேவம் |  |
| வல்லினம் | தமிழ் | *வல்லினல்* |  |  |
| 2014 | பூஜை | தமிழ் | ஒடி ஓடி | *தனிப் பாடகர்* |
| மகாலட்சுமி கட்டாக்ஷம் | தெலுங்கு | கானானா கான் கானிதா |  |  |
| 2015 | கே.எல் 10 பத்து | மலையாளம் | என்தானு கல்பே |  |
| தி ரிப்போர்டர் | நீ என் கதரே |  |  |  |
| வர்மதியே |  |  |  |  |
| சவாலே சமாளி | தமிழ் | சவாலே சமாளி | *தனிப் பாடகர்* |  |
| 2016 | வல்ல தேசம் | தமிழ் | மேகம் கலைவதில்லை | *தனிப்பாடகர்* |
| 2017 | மாம் - மலையாளம் | மலையாளம் | குக்கே கான் |  |
| 2018 | கான்டெஸா (படம்) | மலையாளம் | தக்கா தக்கா | *தனிப் பாடகர்* |
| 2020 | அனாமிகாவின் ஆத்மா | மலையாளம் | க்ரீஸ்ஜ்மேம் சாகி | } |

## குறிப்பு
# மனீஷாஜித்

**மனீஷாஜித்** (*Manishajith*) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் பணிபுரிகிறார்.  

## தொழில்
மனீஷாஜித் *கம்பீரம்* (2004) படத்தின் வழியாக அறிமுகமானார். அதில் இவர் சரத் குமாரின் மகளாக நடித்தார். கிட்டத்தட்ட நாற்பது படங்களில் குழந்தை நட்சத்திரமாக நடித்தார். சஞ்சீவ் நடித்த *நண்பர்கள் கவனத்திற்கு* என்ற படத்தில் கதாநாயகியாக அறிமுகமானார். 2015 ஆம் ஆண்டு, *விந்தை* படத்தில் முன்னாள் குழந்தை நட்சத்திரமான மகேந்திரனுடன் நடித்தார். அடுத்து *கம்மர்கட்டு* என்ற திகில் படத்தில் நடித்தார். டாஸ்மாக் எதிர்ப்பு ஆர்ப்பாட்டங்களை அடிப்படையாகக் கொண்ட *திறப்பு விழா*, மற்றும் ஜெகன் நடித்த *எனக்கு இன்னும் கல்யாணம் ஆகல* உள்ளிட்ட குறைந்த செலவில் தயாரிக்கப்பட்ட பல படங்களில் நடித்தார். 2020 ஆம் ஆண்டில் *உயிரே* என்ற தொலைக்காட்சி தொடரில் முக்கியக் கதாபாத்திரத்தில் நடித்தார்; படப்பிடிப்புத் தளத்தில் இவர் மயக்கமடைந்த நிகழ்வுக்குப் பிறகு இவருக்கு பதிலாக ஸ்ரீ கோபிகா தொடரில் நடித்தார். இவரது வரவிருக்கும் படங்களில் தொலைக்காட்சி தொகுப்பாளர் அசாருடன் *கடலை போட பொண்ணு வேணும்* படம் அடங்கும்.  

## திரைப்படவியல்

- *குறிப்பில் ஏதும் குறிப்பிடப்படாவிட்டாதவை, அனைத்தும் தமிழ் படங்களாகும்.*

| 2004 | *கம்பீரம்* | முத்துசாமியின் மகள் | குழந்தை நட்சத்திரம் |
| --- | --- | --- | --- |
| 2013 | *நண்பர்கள் கவனத்திற்கு* | வெண்ணிலா |  |
| 2015 | *கமர கட்டு* |  |  |
| *விந்தை* | காவ்யா |  |  |
| 2016 | *இளைய தலைமுறை* |  |  |
| 2017 | *திறப்பு விழா* | ரெஹானா என குறிப்பிடப்பட்டுள்ளது |  |
| 2019 | *வகிபா* |  |  |
| *எனக்கு இன்னும் கல்யாணம் ஆகல* |  |  |  |
| 2020 | *பிழை* |  |  |
| *அல்டி* | மேரி |  |  |
| 2021 | *எங்கடா இருந்தீங்க இவ்வளவு நாளா* | கனிமொழி | } |

; தொலைக்காட்சி  

| 2020-2021 | *உயிரே* | பவித்ரா | கலர்ஸ் தமிழ் தொலைக்காட்சி |
| --- | --- | --- | --- |
# பிரசாத் குமார் ஹரிசந்தன்



**பிரசாத் குமார் ஹரிசந்தன்** (Prasad Kumar Harichandan) (பிரசாத் ஹரிசந்தன் எனவும் அழைக்கப்படுகிறார்) (பிறப்பு: 12 மே 1964) என்பவர் ஒரு ஒடிய அரசியல்வாதியும், முன்னாள் ஒடிசா மாநில காங்கிரசுக் கமிட்டியின் தலைவரும் ஆவார்.  

இவர் ஒடிசாவின்பூரி மாவட்டத்தின் நானாகெரா என்னும் இடத்தில் 1964 ஆம் ஆண்டு மே 12ஆம் நாள் பிறந்தார். இவர் ஒடிசாவின் 11, 12 மற்றும் 14 ஆம் சட்டமன்றங்களுக்குத் தேர்ந்தெடுக்கப்பட்ட மக்கள் பிரதிநிதி ஆவார்.  
1999 ஆம் ஆண்டில் அம்மாநிலத்தின் மிக இளமையான அமைச்சர் ஆவார். இவர் உள்துறை, அறிவியல் தொழில்நுட்பம் மற்றும் கலாச்சாரத் துறைப் பொறுப்புகளை வகித்தவர் ஆவார்.  
இவர் 2009 முதல் 2014 வரையிலான காலகட்டத்தில் ஒடிசா சட்டமன்றத்தில் சட்டமன்ற காங்கிரசு கட்சியின் தலைமை கொறடாவாகவும் பணியாற்றியுள்ளார்.
# சந்திரகாந்த் ஹண்டோர்



**சந்திரகாந்த் தாமோதர் ஹண்டோர்** (பிறப்பு 13 மார்ச் 1957) மகாராஷ்டிராவைச் சேர்ந்த ஒரு இந்திய அரசியல்வாதி. அவர் ஒரு இந்திய தேசிய காங்கிரஸ் உறுப்பினராகவும் மற்றும் விலாஸ்ராவ் தேஷ்முக் அமைச்சகத்தில் 12 வது மகாராஷ்டிரா சட்டமன்றத்தில் செம்பூரை பிரதி நிதித்துவப்படுத்தினார். பிப்ரவரி 5 2021 அன்று மகாராஷ்டிரா காங்கிரஸ் குழுவின் செயல் தலைவராக ஹண்டோர் நியமிக்கப்பட்டார். அவர் மகாராஷ்டிரா அரசாங்கத்தின் சமூக நீதிக்கான முன்னாள் அமைச்சரவை அமைச்சராக உள்ளார். 1992 முதல் 1993 வரை மும்பை மேயராக தேர்ந்தெடுக்கப்பட்டார். ஹண்டோர் மகாராஷ்டிரா காங்கிரஸ் கமிட்டியின் துணைத் தலைவராக 2014 முதல் 2021 வரை இருந்தார். 2020 முதல் அவர் மும்பை பிரதேச காங்கிரஸ் குழுவின் பொறுப்பாளராகவும் உள்ளார். சமூக-அரசியல் அமைப்பான "பீம் சக்தி" (டிரான்: "பீமின் சக்தி" அல்லது " அம்பேத்கரின் சக்தி") நிறுவனர் மற்றும் தலைவர் ஹண்டோர் ஆவார்.  

## தனிப்பட்ட வாழ்க்கை
சந்திரகாந்த் ஹண்டோரின் தாயின் பெயர் ஹாசா பாய், தந்தையின் பெயர் தாமோதர் ஹண்டோர். இவர் திருமதி சங்கீதா ஹண்டோரை மணந்தார். இவர்களுக்கு சோனல், பிரஜோதி, நிகிதா மற்றும் பிரியங்கா என்ற நான்கு மகள்கள், ஒரு மகன் கணேஷ் உள்ளனர். பி.ஆர்.அம்பேத்கரால் ஈர்க்கப்பட்ட சந்திரகாந்த் ஹண்டோரின் குடும்பம் புத்த மதத்தைப் பின்பற்றுகிறது.  

## பதவிகள் நடைபெற்றது
•1985 - 1992: கார்ப்பரேட்டர்: பிரஹன் மும்பை மாநகராட்சி  

•1992-1993: தலைவர்: மகாராஷ்டிரா மேயர் கவுன்சில்  

1992 - 1993 : மும்பை மேயர் ( ஆர்.பி.ஐ )  
•2004 - 2009: மகாராஷ்டிரா சட்டமன்ற உறுப்பினர் (1 வது தவணை)  

•2004 - 2009 : மகாராஷ்டிரா அமைச்சரவை அமைச்சர் (ஐ.என்.சி)  

•2008 - 2009 : மும்பை புறநகர் மாவட்டத்தின் கார்டியன் அமைச்சர்  

•2009 - 2014: மகாராஷ்டிரா சட்டமன்ற உறுப்பினர் (2 வது தவணை)  

•2014 - 2021 : மகாராஷ்டிரா காங்கிரஸ் கமிட்டியின் துணைத் தலைவர்  

•டிசம்பர் 2020 - நடப்பு : மும்பை பிரதேச காங்கிரஸின் பொறுப்பு  

•மகாராஷ்டிரா காங்கிரஸ் குழுவின் முன்னாள் பொதுச் செயலாளர்  

•மும்பை பிரதேச காங்கிரஸ் குழுவின் முன்னாள் பொதுச் செயலாளர்  

•05 பிப்ரவரி 2021- நடப்பு : மகாராஷ்டிரா காங்கிரஸ் குழுவின் செயல் தலைவர்
# யோகீதா பாலி


**யோகீதா பாலி சக்ரவர்த்தி** (Yogeeta Bali Chakraborty) (பிறப்பு: ஆகஸ்ட் 13, 1952) ஒரு முன்னாள் இந்திய இந்தி திரைப்பட நடிகை ஆவார். இவர் 1970 களின் பிற்பகுதியிலும் 1980 களிலும் திரைத்துறையில் மிகவும் தீவிரமான செயல்பாட்டில் இருந்தார்.  

## வாழ்க்கை
பாலி 13 ஆகஸ்ட் 1952 இல் பிறந்தார். அவர் 1976 ஆம் ஆண்டில் கிஷோர் குமாரை மணந்தார், 1978 ஆம் ஆண்டில் அவரை விவாகரத்து செய்தார். பின்னர் 1979 ஆம் ஆண்டில் மிதுன் சக்ரவர்த்தியை மணந்தார். இவர்களுக்கு மகாஅக்சஷய், உஷ்மே, நமாஷி ஆகிய மூன்று மகன்களும் திஷானி என்ற மகளும் உள்ளனர். மகா அக்சய், "மிமோ" ஒரு நடிகர், அதே நேரத்தில் நமாஷி *பேட் பாய்* படத்தில் அறிமுகமானார்.
# தி ஆபீஸ்



**தி ஆபீஸ்** (தமிழ் : அலுவலகம்) என்பது ஒரு அமெரிக்க கேலி ஆவணப்பட சூழ்நிலை நகைச்சுவை தொலைக்காட்சித் தொடராகும், இது கற்பனையான டண்டர் மிஃப்ளின் காகித நிறுவனத்தின் கிளையான பென்சில்வேனியாவின் ஸ்கிராண்டனில் உள்ள அலுவலக ஊழியர்களின் அன்றாட வேலை வாழ்க்கையை சித்தரிக்கிறது. இது மார்ச்சு 24, 2005 முதல் மே 16, 2013 வரை ஒன்பது பருவங்களாக என்.பி.சி இல் ஒளிபரப்பப்பட்டது. இதே பெயரில் 2001 முதல் 2003 வரை பி.பி.சி. யில் ஒளிபரப்பப்பட்ட, தி ஆபீஸ் தொடரின் அடிப்படையில், இது அமெரிக்க தொலைக்காட்சிக்காக ஸாட்டடே நைட் லைவ், கிங் ஆஃப் தி ஹில் மற்றும் தி சிம்ப்சன்ஸ ஆகியவற்றின் மூத்த எழுத்தாளரான கிரெக் டேனியல்சால் மாற்றப்பட்டது. யுனிவர்சல் தொலைக்காட்சியுடன் இணைந்து டேனியல்சின் டீடில்-டீ தயாரிப்புகள் மற்றும் ரெவில் தயாரிப்புகளுடன் (பின்னர் ஷைன் அமெரிக்கா) இணைந்து தயாரித்தன.  

இங்கிலாந்தில் 2005 ஆம் ஆண்டிற்கான சிறந்த தொலைக்காட்சித் தொடருக்கான கோல்டன் குளோப் விருது இத்தொடருக்கு வழங்கப்பட்டது.